
56                                           DR.31.10.2018                                                                                                                                            

 
kawasan yang sudah maju, jadi jurang akan semakin melebar. Jadi, objektif yang besar itu 
tidak dapat dicapai  Minta penjelasan.  

Dato’ Mahfuz bin Haji Omar: Terima kasih Yang Berhormat Kangar, sahabat saya. 
Itu sudah tentu berkaitan dengan Kementerian Kerja Raya dan juga Kementerian Komunikasi 
dan Multimedia untuk menyediakan laluan-laluan internet yang lebih memastikan supaya 
memenuhi keperluan di kawasan-kawasan yang tidak dimajukan ataupun kawasan luar 
bandar.  

■1530 

 Adapun rakan saya daripada Yang Berhormat Segamat, saya ucapkan terima kasih 
atas pandangan dan keprihatinan terhadap masyarakat-masyarakat tertentu khususnya 
kaum India. Sudah tentu saya fikir bahawa setakat hari ini tidak pun menimbulkan 
permasalahan-permasalahan dari segi pengajaran dan juga pembelajaran yang diajarkan 
dalam bahasa Malaysia sama ada di sekolah mahupun di institusi-institusi latihan kemahiran.  

Ramai juga masyarakat India yang menyertai di institusi awam, latihan kemahiran 
awam seperti di ILP pun tidak berhadapan dengan masalah-masalah penguasaan bahasa 
Malaysia dan ini menunjukkan anak-anak kita yang lahir generasi yang baharu ini sudah pun 
melalui proses pemahaman penguasaan bahasa Malaysia itu sendiri. Jadi, saya fikir itu 
tidaklah sangat berbangkit, apa pun kementerian kami sentiasa mengambil perhatian 
terhadap hal-hal ini untuk kita dapat atasi supaya semua kaum dalam negara kita ini boleh 
mendapat peluang latihan, pendidikan kemahiran, yang disediakan melalui kementerian kami 
dan juga kementerian-kementerian yang lain, insya-Allah. 

Berkaitan dengan kluster yang keempat iaitu perlindungan keselamatan sosial. 
Untuk makluman Dewan yang mulia. PERKESO merupakan agensi di dalam Kementerian 
Tenaga Manusia yang menguatkuasakan Akta Keselamatan Sosial Pekerja 1969, Akta 4. 
Akta Keselamatan Sosial Pekerjaan Sendiri 2017, Akta 789 dan Akta Sistem Insurans 
Pekerjaan 2017, Akta 800. Menerusi Akta 4 dan Akta 800 yang dikuatkuasakan. PERKESO 
memberikan perlindungan insurans keselamatan sosial termasuk kehilangan pekerjaan 
kepada semua pekerja yang layak tanpa mengira had gaji yang ditetapkan tertakluk kepada 
siling gaji RM4,000 sebulan bagi tujuan pembayaran caruman dan pengiraan faedah.  

Tuan Noor Amin bin Ahmad [Kangar]: Minta laluan sedikit. 

Dato’ Mahfuz bin Haji Omar: Untuk makluman, di bawah Akta 4, pekerja yang 
diambil bekerja di sektor swasta termasuk syarikat berkaitan kerajaan GLC atau penjawat 
awam yang berstatus kontrak atau sementara bagi Kerajaan Persekutuan, negeri dan juga 
badan berkanun negeri serta pihak penguasa tempatan layak mendaftar dan mencarum 
dengan PERKESO. 

Tuan Noor Amin bin Ahmad [Kangar]: Minta laluan sedikit. 

Dato’ Mahfuz bin Haji Omar: PERKESO menyediakan perlindungan keselamatan 
sosial dari kejadian luar jangka, hilang upaya, penyakit khidmat, keilatan dan kematian pada 
pekerja dan tanggungan mereka menerusi dua skim iaitu skim bencana pekerjaan dan skim 
keilatan. Manakala di bawah Akta 800 hanya bekerja di sektor swasta termasuk syarikat 
berkaitan kerajaan, GLC dikehendaki mendaftar dan mencarum dengan PERKESO. 
PERKESO menyediakan skim perlindungan ke atas pekerja yang kehilangan pekerjaan.  

Akta 789 pula, terpakai kepada individu yang menjalankan pekerjaan sendiri dan 
sebagai permulaan, skim ini diwajibkan ke atas pemandu teksi dan perkhidmatan 
seumpamanya termasuk e-hailing sebelum diperluaskan kepada sektor-sektor informal yang 
lain. Pembayaran caruman adalah wajib dibayar secara prabayar setahun sekali mengikut 
pilihan empat opsyen caruman berdasarkan kepada pendapatan yang diinsuranskan. Akta 
ini menyediakan pelindungan insurans di bawah skim bencana pekerjaan. 

Tuan Noor Amin bin Ahmad [Kangar]: Boleh ya? Saya walaupun tidak menyebut 
perkara ini dalam perbahasan saya sebelum ini tetapi saya telah menghantar soalan 
berkaitan dengan PERKESO inilah dan telah dijawab oleh pihak kementerian pada 29 
Oktober. Jadi, saya ucapkan terima kasih. Saya tertarik dengan PERKESO ini sebab satu 
kes di Perlis, semasa ribut tempoh hari ada satu kemalangan yang menyebabkan kematian 
dan saya tengok PERKESO di Perlis ini dia proaktif. Dia sendiri yang cuba dapatkan nombor 
IC dan bagi ganjaran yang sepatutnyalah kepada mangsa walaupun sudah meninggal dunia. 



kawasan yang sudah maju, jadi jurang akan semakin melebar. Jadi, objektif yang besar itu tidak dapat dicapai Minta penjelasan. Dato' Mahfuz bin Haji Omar: Terima kasih Yang Berhormat Kangar, sahabat saya. Itu sudah tentu berkaitan dengan Kementerian Kerja Raya dan juga Kementerian Komunikasi dan Multimedia untuk menyediakan laluan-laluan internet yang lebih memastikan supaya memenuhi keperluan di kawasan-kawasan yang tidak dimajukan ataupun kawasan luar bandar. #1530. Adapun rakan saya daripada Yang Berhormat Segamat, saya ucapkan terima kasih atas pandangan dan keprihatinan terhadap masyarakat-masyarakat tertentu khususnya kaum India. Sudah tentu saya fikir bahawa setakat hari ini tidak pun menimbulkan permasalahan-permasalahan dari segi pengajaran dan juga pembelajaran yang diajarkan dalam bahasa Malaysia sama ada di sekolah mahupun di institusi-institusi latihan kemahiran. Ramai juga masyarakat India yang menyertai di institusi awam, latihan kemahiran awam seperti di ILP pun tidak berhadapan dengan masalah-masalah penguasaan bahasa Malaysia dan ini menunjukkan anak-anak kita yang lahir generasi yang baharu ini sudah pun melalui proses pemahaman penguasaan bahasa Malaysia itu sendiri. Jadi, saya fikir itu tidaklah sangat berbangkit, apa pun kementerian kami sentiasa mengambil perhatian terhadap hal-hal ini untuk kita dapat atasi supaya semua kaum dalam negara kita ini boleh mendapat peluang latihan, pendidikan kemahiran, yang disediakan melalui kementerian kami dan juga kementerian-kementerian yang lain, insya-Allah. Berkaitan dengan kluster yang keempat iaitu perlindungan keselamatan sosial. Untuk makluman Dewan yang mulia. PERKESO merupakan agensi di dalam Kementerian Tenaga Manusia yang menguatkuasakan Akta Keselamatan Sosial Pekerja 1969, Akta 4. Akta Keselamatan Sosial Pekerjaan Sendiri 2017, Akta 789 dan Akta Sistem Insurans Pekerjaan 2017, Akta 800. Menerusi Akta 4 dan Akta 800 yang dikuatkuasakan. PERKESO memberikan perlindungan insurans keselamatan sosial termasuk kehilangan pekerjaan kepada semua pekerja yang layak tanpa mengira had gaji yang ditetapkan tertakluk kepada siling gaji RM4,000 sebulan bagi tujuan pembayaran caruman dan pengiraan faedah. Tuan Noor Amin bin Ahmad [Kangar]: Minta laluan sedikit. Dato' Mahfuz bin Haji Omar: Untuk makluman, di bawah Akta 4, pekerja yang diambil bekerja di sektor swasta termasuk syarikat berkaitan kerajaan GLC atau penjawat awam yang berstatus kontrak atau sementara bagi Kerajaan Persekutuan, negeri dan juga badan berkanun negeri serta pihak penguasa tempatan layak mendaftar dan mencarum dengan PERKESO. Tuan Noor Amin bin Ahmad [Kangar]: Minta laluan sedikit. Dato' Mahfuz bin Haji Omar: PERKESO menyediakan perlindungan keselamatan sosial dari kejadian luar jangka, hilang upaya, penyakit khidmat, keilatan dan kematian pada pekerja dan tanggungan mereka menerusi dua skim iaitu skim bencana pekerjaan dan skim keilatan. Manakala di bawah Akta 800 hanya bekerja di sektor swasta termasuk syarikat berkaitan kerajaan, GLC dikehendaki mendaftar dan mencarum dengan PERKESO. PERKESO menyediakan skim perlindungan ke atas pekerja yang kehilangan pekerjaan. Akta 789 pula, terpakai kepada individu yang menjalankan pekerjaan sendiri dan sebagai permulaan, skim ini diwajibkan ke atas pemandu teksi dan perkhidmatan seumpamanya termasuk e-hailing sebelum diperluaskan kepada sektor-sektor informal yang lain. Pembayaran caruman adalah wajib dibayar secara prabayar setahun sekali mengikut pilihan empat opsyen caruman berdasarkan kepada pendapatan yang diinsuranskan. Akta ini menyediakan pelindungan insurans di bawah skim bencana pekerjaan. Tuan Noor Amin bin Ahmad [Kangar]: Boleh ya? Saya walaupun tidak menyebut perkara ini dalam perbahasan saya sebelum ini tetapi saya telah menghantar soalan berkaitan dengan PERKESO inilah dan telah dijawab oleh pihak kementerian pada 29 Oktober. Jadi, saya ucapkan terima kasih. Saya tertarik dengan PERKESO ini sebab satu kes di Perlis, semasa ribut tempoh hari ada satu kemalangan yang menyebabkan kematian dan saya tengok PERKESO di Perlis ini dia proaktif. Dia sendiri yang cuba dapatkan nombor IC dan bagi ganjaran yang sepatutnyalah kepada mangsa walaupun sudah meninggal dunia.